CELEX: 62019TN0164
Language: hu
Date: 2019-03-14 00:00:00
Title: T-164/19. sz. ügy: 2019. március 14-én benyújtott kereset — AQ kontra eu-LISA

13.5.2019   
            
            
               HU
            
            
               Az Európai Unió Hivatalos Lapja
            
            
               C 164/57
            
         
      2019. március 14-én benyújtott kereset — AQ kontra eu-LISA
      (T-164/19. sz. ügy)
      (2019/C 164/60)
      Az eljárás nyelve: angol
      
         Felek
      
      
         Felperes: AQ (képviselők: L. Levi és N. Flandin ügyvédek)
      
         Alperes: A szabadságon, a biztonságon és a jog érvényesülésén alapuló térség nagy méretű IT-rendszereinek üzemeltetési igazgatását végző európai ügynökség (eu-LISA)
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az eu-LISA 2018. május 8-i, a felperes és az eu-LISA között létrejött munkaszerződést azonnali hatállyal megszüntető határozatát, valamint, amennyiben szükséges az eu-LISA 2018. december 4-i, a felperes panaszát elutasító határozatát;
               
            
                  —
               
               
                  kötelezze az alperest a felperesnek okozott kár megtérítésére;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes hat jogalapra hivatkozik.
      
                  1.
               
               
                  Az első jogalap eljárási szabálytalanságon és a védelemhez való jog, különösen a meghallgatáshoz való jog megsértésén alapul.
               
            
                  2.
               
               
                  A második jogalap az Európai Unió egyéb alkalmazottainak alkalmazási feltételei 16. és 48. cikkének megsértésén alapul.
               
            
                  3.
               
               
                  A harmadik jogalap az indokolási kötelezettség megsértésén alapul.
               
            
                  4.
               
               
                  A negyedik jogalap a gondoskodási kötelezettség megsértésén alapul.
               
            
                  5.
               
               
                  Az ötödik jogalap az Európai Unió Alapjogi Chartása 31. és 34. cikkének megsértésén alapul.
               
            
                  6.
               
               
                  A hatodik jogalap hatáskörrel való visszaélésen alapul.